উত্তর-পশ্চিম সুন্দরবন-এর অন্তর্গত এই গ্রামটি হিন্দুযুগের প্রাচীন ঐতিহাসিক স্থান 'খাড়ি-মণ্ডল' বা 'খাড়ি বিষয়'-এর ভৌগোলিক স্মৃতি আজও বহন করে চলেছে। এই অঞ্চলের নিকট দিয়ে ভাগীরথী বা 'আদিগঙ্গা' অজস্র সংকীর্ণ ধারায় প্রবাহিত হয়ে বঙ্গোপসাগরে মিলিত হত৷ প্রাচীন ভাগীরথীর পশ্চিমতীর ছিল 'পশ্চিমখাড়ি' (এর অন্তর্ভুক্ত ছিল বর্তমান হাওড়া জেলার 'বেতড়') এবং পূর্বতীর ছিল 'পূর্বখাড়ি' (বর্তমান খাড়ি গ্রাম)। এই পূর্বখাড়ি ছিল পাল ও সেনযুগের পৌণ্ড্রবর্ধনভুক্তির অধীনে।

দশম-একাদশ শতাব্দীতে রচিত বৌদ্ধ ডাকার্ণব তন্ত্র গ্রন্থে খাড়িকে বৌদ্ধ তান্ত্রিকদের চৌষট্টি পীঠের একটি পীঠ বলে উল্লেখ করা হয়েছে। খাড়ি গ্রামের দক্ষিণ-পশ্চিমে অবস্থিত লাট বকুলতলা থেকে আবিষ্কৃত লক্ষ্মণ সেনের তাম্রলিপিতে খাড়িকে পুণ্ড্রবর্ধন ভুক্তির একটি মন্ডল হিসেবেও উল্লেখ করা হয়েছে।

প্রত্নসামগ্রী
ইতিহাস
ঐতিহাসিক নিদর্শন
পুরাতাত্ত্বিক বৈশিষ্ট্য